|  |  |  |
| --- | --- | --- |
| **MINISTERUL FINANŢELOR**  **AL REPUBLICII MOLDOVA** |  | **МИНИСТЕРСТВО ФИНАНСОВ**  **РЕСПУБЛИКИ МОЛДОВА** |

**O R D I N**

„\_\_\_”\_\_\_\_\_\_\_\_\_\_\_\_\_\_2014 or. Chişinău Nr.\_\_\_\_\_\_\_\_\_\_

În scopul stabilirii condiţiilor unice în activitatea autorităţilor administraţiei publice centrale şi locale - beneficiarilor în finanțarea cheltuielilor capitale pe obiectivele (obiectele) prevăzute în anexele la legile anuale ale bugetului de stat,

**O R D O N:**

1. Se aprobă Modul de finanţare a unor cheltuieli capitale prevăzute în bugetul de stat (conform anexei).

1. Autoritățile administrației publice centrale și locale vor respecta prevederile prezentului mod de finanțare în scopul neadmiterii încălcărilor actelor legislative și normative ce reglementează relațiile participanților în procesele investiționale.
2. Prezentul ordin intră în vigoare începînd cu 1 august 2014.
3. Prezentul ordin va fi publicat în Monitorul Oficial al Republicii Moldova și poate fi accesat pe pagina web a Ministerului Finanțelor [www.mf.gov.md](http://www.mf.gov.md), la compartimentul *Acte și documente/Acte legislative și normative/Acte ale Ministerului Finanțelor/Regulamente și instrucțiuni.*

Anexa: 8 file.

**Ministru**

**Anatol Arapu**

Anexă

la Ordinul Ministrului finanţelor

nr. \_\_\_ din \_\_ iulie 2014

**Modul de finanţare a**

**unor cheltuieli capitale** **prevăzute în bugetul de stat**

**I. Dispoziții generale**

1. Prezentul mod stabileşte condiţii unice în activitatea autorităţilor administraţiei publice centrale şi locale – beneficiari ai obiectivelor (obiectelor) de cheltuieli capitale prevăzute în anexele la legile anuale ale bugetului de stat (în continuare beneficiari) și anume la: articolul 241 – „Investiţi capitale”, articolul 243 – „Reparaţii capitale” (cu excepția alineatului 05 ”Reparația capitală a mijloacelor de transport”) și articolul 242 ”Procurarea mijloacelor fixe” (în cazul transferurilor capitale autorităților administrației publice locale), indiferent de sursa de finanţare.
2. Scopul acestui mod este menţinerea bazei informaţionale care asigură transparenţa şi corectitudinea datelor despre costul obiectivelor conform documentaţiei de proiect, volumul de lucrări valorificat şi finanţat pe beneficiari şi obiecte, monitorizarea soldului costului de deviz, analiza corectitudinii determinării datoriilor debitoare și creditoare.
3. În sensul prezentului mod, noțiunile de mai jos se definesc după cum urmează:

***Investiții capitale*** *(art.241) –* cheltuielile efectuate pentrucrearea unor noi mijloace fixe prin construcția, reconstrucția, renovarea, extinderea mijloacelor fixe existente (supraetajarea și construcția anexelor), care conduc la modificări ale capacităților inițiale sau la îmbunătățirea parametrilor inițiali. În cadrul investițiilor capitale pot fi efectuate demolări și consolidări la construcții, conectări la sistemul de aprovizionare cu gaze naturale, apă și canalizare. Cheltuielile asimilate investițiilor capitale sunt: restaurarea edificiilor, realizarea lucrărilor de artă, monumente, busturi, fresce, plăcilor, amenajarea teritoriului aferent, etc.

La investiții capitale se atribuie și alte cheltuieli legate de realizarea obiectivelor: elaborarea studiilor de prefezabilitate și fezabilitate, documentațiilor de urbanism și amenajarea teritoriului, a proiectelor de execuție (inclusiv caietele de sarcini), a studiilor privind forarea și cartarea terenului, de geodezie, fotogrammetrie, cartografie și cadastru, de determinări seismologice, devizelor de cheltuieli, etc.

***Reparații capitale*** *(art.243) –* sunt reparații periodice care se execută în scopul asigurării menținerii obiectelor construite în stare bună, pe întreaga durată de exploatare, prin readucerea acestora la caracteristicile și parametrii apropiați celor inițiali. În cadrul reparațiilor capitale se efectuează înlocuirea parțială sau totală a elementelor de construcții deteriorate ca urmare a uzurii fizice: înlocuirea totală sau parțială a acoperișului, podelelor, teracotei, tapetelor, schimbarea geamurilor, ușilor, porților, scărilor, restabilirea tencuielii, vopsirea, schimbarea caloriferilor și unor porțiuni ale sistemului de încălzire, de aprovizionare cu apă și canalizare, sistemului de condiționare a aerului și rețelei electrice, etc.

Costul acestor lucrări mărește valoarea construcției.

***Reparații curente*** *(art.113.17) –* un complex de lucrări pentru înlăturarea unor deteriorări mici locale, înlocuire parțială a elementelor uzate (care nu mai pot rezista pînă la cea mai apropiată reparație capitală) în scopul creării posibilității de exploatare în continuare a clădirilor respective și nu modifică caracteristicele inițiale ale edificiului. La aceasta categorie de reparații se atribuie înlocuirea: sticlei deteriorate, furniturii la geamuri și uși, obiectelor și furniturii sanitare (lavoarelor, piedestalelor, robinetelor, etc.), unor foi de ardezie ale acoperișului, reparația parțială a acoperișului, unor porțiuni deteriorate ale podelelor, înlăturarea defecțiunilor în sistemul de aprovizionare cu energia electrică și termică, cu apă și canalizare, etc. - pînă la 10% din suprafața încăperii supuse reparației sau lungimea totală a rețelelor.

Costul reparației curente nu mărește valoarea construcției.

**II. Particularitățile finanțării investițiilor și**

**reparațiilor capitale pentru autoritățile publice centrale**

1. Repartizarea alocaţiilor pentru finanţarea investiţiilor capitale (art.241) pe beneficiari și obiective se aprobă prin anexă la legea anuală a bugetului de stat.
2. Repartizarea alocaţiilor pentru finanţarea reparațiilor capitale (art.243) pe obiecte se efectuează de către autorităţile publice centrale (executori primari de buget) în limita mijloacelor prevăzute în bugetul de stat pentru acest articol de cheltuieli, coordonate cu subdiviziunile de ramură ale Ministerului Finanţelor.
3. Ministerul Finanţelor va accepta, la propunerile întemeiate ale autorităților publice centrale, efectuarea de cheltuieli de reparații capitale peste limitele alocaţiilor aprobate în acest scop în buget, în cazul posibilităţii acoperirii acestor cheltuieli din contul şi în limita alocaţiilor pentru cheltuielile curente aprobate pentru autorităţile respective în bugetul de stat la grupele funcţionale principale corespunzătoare.
4. Pentru finanţarea investiţiilor capitale se întocmesc planuri de finanţare aparte. Planul general de finanțare (Formularul nr.2) total pe art.241 și planurile secundare de finanțare (Formularul nr.3) pe fiecare obiectiv aparte, respectînd limitele de alocaţii prevăzute în anexa la legea bugetului de stat pe anul respectiv, cu indicarea obligatorie a denumirii și codului obiectivului, atribuit de Î.S. ”Fintehinform”.
5. Pentru finanţarea reparațiilor capitale alocațiile se includ în planurile secundare de finanţare ale instituțiilor (Formularul nr.3), în care se indică denumirea și codul obiectivului (obiectului), atribuit de Î.S. ”Fintehinform”.
6. Se interzice transmiterea de către autorităţile administraţiei publice centrale a funcţiilor de beneficiar (executor secundar de buget) întreprinderilor de stat – proprietarilor obiectelor menţionate în anexele la legile anuale ale bugetului de stat.
7. Toate documentele confirmative pe obiectivele de cheltuieli capitale (contractele de antrepriză, devizele de cheltuieli, dările de seamă privind achiziționarea lucrărilor, procesele verbale de recepție a lucrărilor îndeplinite, etc.) - se păstrează la beneficiarii alocațiilor (un exemplar la executorul secundar de buget și un exemplar la executorul primar de buget).
8. Autorităţile administraţiei publice centrale (executori primari și secundari de buget) sunt responsabile de corectitudinea determinării volumelor de lucrări efectuate și întocmirii documentelor ce servesc temei pentru finanţarea cheltuielilor.
9. La necesitatea finanţării avansului sau a unui volum de lucrări de investiții și reparații capitale, beneficiarii alocațiilor (executori secundari de buget) examinează toate documentele confirmative și pentru fiecare obiect în parte întocmește Nota informativă privind valoarea lucrărilor executate pe perioada corespunzătoare (conform anexei nr.2 la prezentul mod).
10. Nota informativă nominalizată obligatoriu se coordonează cu executor primar de buget.
11. Concomitent cu prezentarea ordinelor de plată la trezoreriile teritoriale, Ministerului Finanţelor, printr-o scrisoare de însoţire (conform anexei nr.1 la prezentul mod), în mod obligatoriu, se prezintă Nota informativă în cauză.
12. La determinarea datoriei creditoare a bugetului de stat din anul precedent la capitolul investiţii şi reparaţii capitale, se va lua ca bază diferenţa între volumele valorificate de facto (cheltuieli efective) pe parcursul anului precedent şi mijloacele bugetare transferate pentru aceste scopuri, dar numai în limita soldului de alocaţii nevalorificate.

Volumele de lucrări valorificate peste limitele prevăzute în bugetul de stat nu vor fi acceptate, cu excepţia obiectelor tranzitorii (trecătoare pe următorul an bugetar).

1. Cheltuielile aferente serviciilor beneficiarului şi/sau supravegherea tehnică, precum şi supravegherea de autor sînt parte componentă a calculelor generale de deviz a obiectelor şi finanţarea acestora se efectuează conform devizelor de cheltuieli, însoţite de calculele respective, în dependenţă de volumele de lucrări îndeplinite la obiect. Concomitent se stabileşte, că în scopul sporirii eficienţei executării funcţiilor de beneficiar în construcţii, precum şi supravegherii de autor, contractele privind serviciile respective urmează a fi încheiate pentru toată perioada de realizare a proiectului.

III. Particularitățile finanțării cheltuielilor capitale

pentru autoritățile administrației publice locale

1. Repartizarea alocaţiilor pentru autorităţile administraţiei publice locale, destinate finanţării cheltuielilor capitale (art.241, 243 și 242) pe beneficiari și obiective se aprobă prin anexă la legea anuală a bugetului de stat.
2. Autorităţile administraţiei publice locale, vor prevedea în bugetele proprii mijloace sub formă de transferuri cu destinaţie specială pentru cheltuieli capitale şi respectiv cheltuielile pentru obiective concrete incluse în anexa la legea anuală a bugetului de stat.
3. Ministerul Finanţelor, după verificarea informaţiilor, prezentate de către autorităţile administraţiei publice locale, privind repartizarea preliminară pe luni a alocaţiilor pe obiective, întocmește, aprobă și transmite beneficiarilor alocațiilor (executori secundari de buget) un exemplar de plan secundar de finanţare de la bugetul de stat cu repartizarea lunară pe anul corespunzător a transferurilor cu destinaţie specială, separat, pentru fiecare obiectiv.
4. Modul de reflectare în bugetele aprobate ale unităţilor administrativ-teritoriale a transferurilor cu destinaţie specială prevăzute în bugetul de stat:

*la partea de venituri:* codul capitolului 321.01 "Transferuri capitale de la bugetul de stat către bugetele unităților administrativ-teritoriale de nivelul I"; sau 321.02 "Transferuri capitale de la bugetul de stat către bugetele unităților administrativ-teritoriale de nivelul II";

*la partea de cheltuieli:* la poziţiile aferente lucrărilor ce urmează a fi desfăşurate (grupa principială, grupa, tipul, articolul, alineatul, codul obiectivului).

1. Alocaţiile care vor fi prevăzute din contul bugetelor unităţilor administrativ-teritoriale pentru cheltuieli capitale de asemenea urmează a fi repartizate pe obiective, cu indicarea codului, atribuit de Î.S. ”Fintehinform”.
2. Toate documentele confirmative pe obiectivele de cheltuieli capitale (contractele de antrepriză, devizele de cheltuieli, dările de seamă privind achiziționarea lucrărilor, procesele verbale de recepție a lucrărilor îndeplinite, etc.) - se păstrează la beneficiarii alocațiilor (executori secundari de buget).
3. Autorităţile administraţiei publice locale (executori secundari de buget) sunt responsabile de corectitudinea determinării volumelor de lucrări efectuate și întocmirii documentelor ce servesc temei pentru finanţarea cheltuielilor.
4. Beneficiarii alocațiilor pentru cheltuieli capitale, examinează toate documentele confirmative și pentru fiecare obiectiv în parte întocmește Nota informativă privind valoarea lucrărilor executate pe perioada corespunzătoare (conform anexei nr.3 la prezentul mod).
5. La necesitatea finanţării avansului sau a unui volum de lucrări, ce se propune spre finanţare din bugetul de stat, beneficiarii alocațiilor prezintă Ministerului Finanţelor Nota informativă privind valoarea lucrărilor executate pe fiecare obiectiv în parte, printr-o scrisoare de însoţire (conform anexei nr.1 la prezentul mod).
6. Direcţia finanţele economiei naţionale, cheltuieli capitale şi achiziţii publice examinează, vizează Nota informativă în cauză, și o transmite Trezoreriei de Stat spre finanțare.
7. Cheltuielile aferente serviciilor beneficiarului şi/sau supravegherea tehnică, precum şi supravegherea de autor sînt parte componentă a calculelor generale de deviz a obiectelor şi finanţarea acestora se efectuează conform devizelor de cheltuieli, însoţite de calculele respective, în dependenţă de volumele de lucrări îndeplinite la obiect. Concomitent se stabileşte, că în scopul sporirii eficienţei executării funcţiilor de beneficiar în construcţii, precum şi supravegherii de autor, contractele privind serviciile respective urmează a fi încheiate pentru toată perioada de realizare a proiectului.

***Notă:***

Modul de evidenţă a investiţiilor și reparaţiilor capitale efectuate din diferite surse de finanţare este expus în anexa nr.3 la Instrucţiunea cu privire la evidenţa contabilă în instituţiile publice, aprobată prin ordinul Ministerului Finanţelor nr.93 din 19 iulie 2010 (Monitorul Oficial nr.135-137/478 din 03 08.2010).

Modul de evidenţă a investiţiilor și reparaţiilor capitale efectuate de către autorităţile publice locale din diferite surse de finanţare este expus în anexa nr.4 la Instrucţiunea cu privire la evidenţa contabilă în contabilităţile centralizate din cadrul primăriilor satelor (comunelor), oraşelor, aprobat prin ordinul Ministerului Finanţelor nr.94 din 19 iulie 2010 (Monitorul Oficial nr.138-140/494 din 06 08.2010).

**Anexa nr.1**

la Modul de finanţare a unor

cheltuieli capitale prevăzute în bugetul de stat

**Ministerul Finanţelor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea completă a beneficiarului)

conform Notei informative solicită finanţarea cheltuielilor pe obiectivul (obiect)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(denumirea completă a obiectivului) (codul obiectului)

din contul cheltuielilor de bază a sumei de \_\_\_\_\_\_\_\_\_\_\_\_lei,

din contul mijloacelor speciale a sumei de \_\_\_\_\_\_\_\_\_\_\_\_lei.

din contul fondurilor speciale a sumei de \_\_\_\_\_\_\_\_\_\_\_\_lei.

Anexă 1 filă.

Numele și semnătura

conducătorului instituției

(executor secundar de buget)

Relaţii la telefon: \_\_\_\_\_\_\_\_\_

(se indică în mod obligatoriu de către beneficiar)

**Anexa nr.2**

la Modul de finanţare a unor

cheltuieli capitale prevăzute în bugetul de stat

**NOTA INFORMATIVĂ nr.\_\_**

privind valoarea lucrărilor executate

la situația din \_\_ \_\_\_\_\_\_\_\_\_\_201\_\_

pe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autoritatea publică centrală)

|  |  |  |
| --- | --- | --- |
| 1 | **Denumirea obiectivului** *(obiectului)* |  |
| 2 | **Articolul de cheltuieli** |  |
| 3 | **Codul proiectului** *(obiectivului/obiectului)* |  |
| 4 | **Antreprenor** *(denumirea întreprinderii)* |  |
| 5 | **Anul începerii lucrărilor** |  |
| 6 | **Costul total de deviz,** *(mii lei)* |  |
| 7 | **Valoarea contractului încheiat,** *(mii lei)* |  |
| 8 | **Valoarea acordului adiţional,** *(mii lei)* |  |
| 9 | **Limita pe an prevăzută în bugetul de stat,** *(mii lei)* |  |
| 10 | **Executat (finanţat) pînă în prezent***,(mii lei)* |  |
| 11 | **Sold disponibil,** *(mii lei)* |  |
| 12 | **Valoarea lucrărilor executate (valorificat în total) pînă în prezent,** *(mii lei)* |  |
| 13 | **Valoarea lucrărilor executate care se propune spre finanțare,** *(mii lei)* |  |
| 14 | **Avans acordat,** *(mii lei)* |  |
| 15 | **Volumul care se direcţionează la acoperirea avansului,** *(mii lei)* |  |
| 16 | **Datoria Ct pentru volumele executate în anii precedenți***, la situaţia 01.01.201\_\_, (mii lei)* |  |
| 17 | **Se propune spre finanţare,** *(mii lei)* |  |

**Conducătorul instituţiei** \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(*executor secundar de buget)* (semnătura) (numele, prenumele)

*Coordonat:*

**Conducătorul instituţiei** \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

*(executor primar de buget)* (semnătura) (numele, prenumele)

|  |  |  |  |  |  |
| --- | --- | --- | --- | --- | --- |
|  | |  | **Anexa nr.3**  la Modul de finanţare a unor  cheltuieli capitale prevăzute în bugetul de stat | | |
| **NOTA INFORMATIVĂ nr.\_\_** | | | | | |
| privind valoarea lucrărilor executate pe obiectivul din Anexa nr.\_\_la Legea bugetului de stat pe anul 201\_ nr.\_\_ din \_\_ \_\_\_\_\_\_\_\_\_\_\_\_, la situația din \_\_ \_\_\_\_\_\_\_\_\_\_201\_\_ | | | | | |
|  |  | |  |  |  |
| **n/o** | **Indicatori** | | **Denumirea** | **Codul** | **Suma (lei)** |
| 1 | **Raionul** | |  |  |  |
| 2 | **Beneficiar** *(se indică executor secundar de buget/primăria)* | |  |  |  |
| 3 | **Obiectivul** *(se indică denumirea și codul)* | |  |  |  |
| 4 | **Anul începerii lucrărilor** | |  |  |  |
| 5 | **Costul total de deviz al obiectivului** | |  |  |  |
| 6 | **Antreprenor** | |  |  |  |
| 7 | **Valoarea contractului încheiat** | |  |  |  |
| 8 | **Valoarea acordului adiţional** *(se indică în caz de existență)* | |  |  |  |
| 9 | **Limita anuală prevăzută în bugetul de stat** | |  |  |  |
| 10 | **Executat (finanţat) pînă în prezent** | |  |  |  |
| 11 | **Sold disponibil** | |  |  |  |
| 12 | **Valoarea lucrărilor executate** (cheltuieli efective) **pînă în prezent** | |  |  |  |
| 13 | **Valoarea lucrărilor executate** (cheltuieli efective) **care se propune spre finanțare** | |  |  |  |
| 14 | **Suma avansului acordat** | |  |  |  |
| 15 | **Suma care se direcţionează la acoperirea avansului** | |  |  |  |
| 16 | **Datoria Ct** pentru volumele executate în anii precedenți*, la situaţia 01.01.201\_\_* | |  |  |  |
| 17 | **Cifrul** *(se completează de Ministerul Finanțelor)* | |  |  |  |
| 18 | **Sursa** *(se completează de Ministerul Finanțelor)* | |  |  |  |
| 19 | **Grupa principală** | |  |  |  |
| 20 | **Grupa** | |  |  |  |
| 21 | **Tipul instituției** | |  |  |  |
| 22 | **Programul/subprogramul** | |  |  |  |
| 23 | **Articolul** | |  |  |  |
| 24 | **Alineatul** | |  |  |  |
| 25 | **Se propune spre finanţare** | |  |  |  |
| **Conducătorul instituţiei**  *(executor secundar de buget)* | | | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_ | |
|  | |  | (semnătura) | (numele, prenumele) | |
| **Coordonat:**  Direcția finanţele economiei naţionale,  cheltuieli capitale şi achiziţii publice  a Ministerului Finanțelor | | | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_ | |
|  | |  | (semnătura) | (numele, prenumele) | |
|  | |  |  |  |  |